**Ministru kabineta noteikumu projekta**

**„****Grozījumi Ministru kabineta 2012. gada 17. aprīļa noteikumos Nr. 274 „Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 42.1 panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | |  |  | | --- | --- | | Patlaban ir spēkā Ministru kabineta 2012. gada 17. aprīļa noteikumi Nr.274 „Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam” (turpmāk – noteikumi Nr.274), kuri izdoti, lai piemērotu prasības, kas noteiktas šādās regulās:  1) Eiropas Parlamenta un Padomes 2009. gada 21. oktobra Regulā (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (turpmāk – Regula Nr.1069/2009);  2) Eiropas Komisijas 2011. gada 25. februāra Regulā (EK) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011).  Noteikumos Nr.274 ir noteikts termiņš blakusproduktu apritē iesaistītās personas iesnieguma izskatīšanai (piecas darbdienas), uzņēmuma atzīšanas procesa uzsākšanai (20 dienas), lēmuma pieņemšanai pēc uzņēmuma pārbaudes (piecas darbdienas), bet nav noteikts termiņš, cik ilgā laikā Pārtikas un veterinārais dienests (turpmāk – PVD) savu pieņemto lēmumu paziņo uzņēmumam.  Tāpēc noteikumi Nr.274 jāpapildina 7.1 punktu, lai noteiktu, ka noteikumu Nr.274 7.punktā minētos lēmumus saskaņā ar Paziņošanas likumā noteikto kārtību PVD uzņēmumam paziņo vienas darbdienas laikā.  Tā kā PVD blakusproduktu apritē iesaistītās personas reģistrē uzraudzības objektu reģistrā un izdara tajā izmaiņas, pamatojoties uz iesniegtajiem datiem, bez pārbaudes objektā, reģistrācijas process atbilst Brīvas pakalpojuma sniegšanas likuma 14. panta sestajā daļā paredzētajai noklusējuma piemērošanai, tāpēc noteikumi Nr.274 tiek papildināti ar jaunu 30.1 punktu par blakusproduktu apritē iesaistītās personas reģistrēšanu, piemērojot noklusējumu.  Eiropas Pārtikas nekaitīguma iestāde (*EFSA*) 2010. gada 30. novembra atzinumā „Par abiotiskajiem riskiem sabiedrības un dzīvnieku veselībai, ko izraisa glicerīns kā ražošanas blakusprodukts, ražojot biodīzeļdegvielu no pirmās kategorijas dzīvnieku izcelsmes blakusproduktiem un augu eļļām” ir atzinusi, ka glicerīns, kas pārstrādāts ar Regulas Nr. 142/2011 IV pielikuma III nodaļā minēto 1. metodi, attiecībā uz transmisīvās sūkļveida encefalopātijas risku ir drošs materiāls biodīzeļdegvielas ražošanai. Glicerīnu kā biodīzeļdegvielas ražošanas blakusproduktu var transformēt biogāzē un fermentācijas atliekas pēc šādas biogāzes ražošanas un iestrādāt zemē ražotājas dalībvalsts teritorijā, ja netiek radīts risks sabiedrības un dzīvnieku veselībai un ar nosacījumu, ka kompetentā iestāde PVD ir pieņēmusi attiecīgu lēmumu. Tāpēc Eiropas Komisijas 2013. gada 14. marta Regulā (ES) Nr. 294/2013, ar ko groza Regulu (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr.294/2013) ir noteikts, ka no pirmās un otrās kategorijas materiāla, kas pārstrādāts ar 1. pārstrādes metodi (sterilizācija spiediena ietekmē), iegūtu glicerīnu var transformēt biogāzē un iegūtās fermentācijas atliekas var iestrādāt zemē ražotājas dalībvalsts teritorijā, ja vien kompetentā iestāde ir pieņēmusi attiecīgu lēmumu.  Regulā Nr. 1069/2009 ir noteikts, ka zirgu dzimtas dzīvnieki ir lauksaimniecības dzīvnieki. Tomēr, tā kā atsevišķiem zirgu dzimtas dzīvniekiem ir īpaši cieša saikne ar saviem saimniekiem, tad Komisijas 2015. gada 6. janvāra Regula (ES) Nr.9/2015, ar ko groza Regulu (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr.9/2015)paredz dalībvalstīm izmantot atkāpi – iespēju kremēt mirušus zirgu dzimtas dzīvniekus PVD atzītās mazjaudas sadedzināšanas iekārtās ar nosacījumu, ka zirgu dzimtas dzīvnieki ir individuāli identificēti un no novietnēm, kurām nav noteikti aizliegumi saistībā ar infekcijas slimībām, kas minētas Ministru kabineta 2004.gada 18.marta noteikumos Nr.145 „Noteikumi par veterinārajām prasībām zirgu apritei un importam no trešajām valstīm”. |  |  |  |  | | --- | --- | |  | Ņemot vērā minēto, ir sagatavots Ministru kabineta noteikumu projekts „Grozījumi Ministru kabineta 2012. gada 17. aprīļa noteikumos Nr. 274 „Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam”” (turpmāk – noteikumu projekts), kurš papildinās noteikumus Nr. 274 7.1, 30.1 un 35.1 punktu un precizēs noteikumu 35. punktu un 2. pielikuma 5.2. apakšpunktu. | |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz blakusproduktu aprites uzņēmumiem, kam būs nepieciešams saņemt PVD atzīšanu, un blakusproduktu apritē iesaistītām personām, kurām būs nepieciešams reģistrēties PVD. Šobrīd PVD atzinumu ir saņēmuši 148 blakusproduktu aprites uzņēmumi un ir reģistrētas 479 blakusproduktu apritē iesaistītās personas, tostarp divām PVD atzītām mazjaudas sadedzināšanas iekārtām ir atļauta mirušu lolojumdzīvnieku kremēšana. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | | Saistības pret Eiropas Savienību | Noteikumu projektā iekļautas tiesību normas, kas izriet no Komisijas 2015. gada 6. janvāra Regulas (ES) Nr.9/2015, ar ko groza Regulu (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.9/2015) | | |
| 2. | | Citas starptautiskās saistības | Projekts šo jomu neskar. | | |
| 3. | | Cita informācija | Nav. | | |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | | Regula Nr.9/2015 | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.142/2011 IV pielikuma IV nodaļas 3. iedaļas 2. punkta „b” apakšpunkta „iii” apakšpunkta trešais ievilkums | | Noteikumu projekta 3. un 5. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 142/2011 III pielikuma III nodaļas „a” punkts  (Regulas Nr.9/2015 pielikuma 2. punkts) | | Noteikumu projekta 4. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Regula Nr.9/2015 paredz dalībvalstīm iespēju izmantot atkāpi – iespēju kremēt mirušus zirgu dzimtas dzīvniekus PVD atzītās mazjaudas sadedzināšanas iekārtās ar nosacījumu, ka zirgu dzimtas dzīvnieki ir individuāli identificēti un no novietnēm, kurām nav noteikti aizliegumi saistībā ar infekcijas slimībām. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | |
| Cita informācija | | Nav. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2017. gada 9. jūnijā ievietots Zemkopības ministrijas tīmekļa vietnē sabiedriskai apspriešanai. Iebildumi un komentāri par minēto noteikumu projektu nav saņemti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J. Dūklavs

Zemkopības ministrijas valsts sekretāra p.i. P. R. Krieviņa

Tora 67027620

Aija.Tora@zm.gov.lv